
**VŠEOBECNE ZÁVÄZNÉ NARIADENIE**

**č. 5/2017**

**o určení výšky dotácie na mzdy a prevádzku na žiaka základnej školy a dieťa materskej školy a školských zariadení so sídlom na území obce Richvald**



Návrh VZN vyvesený dňa:

VZN vyvesené dňa:

VZN schválené dňa:

VZN nadobudlo právoplatnosť dňa:

**VŠEOBECNE ZÁVÄZNÉ NARIADENIE**

**č. 5/2017**

**o určení výšky dotácie na mzdy a prevádzku na žiaka základnej školy a dieťa materskej školy a školských zariadení so sídlom na území obce Richvald**

**na rok 2018**

Obecné zastupiteľstvo obce Richvald vo veciach územnej samosprávy v zmysle §6 ods. 1 zákona č. 369/1990 Zb. o obecnom zriadení v znení neskorších právnych predpisov, §6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na tomto: **všeobecne záväznom nariadení**

**§1 Predmet úpravy**

Všeobecne záväzné nariadenie obce určuje výšku a účel použitia dotácie na prevádzku a mzdy na dieťa materskej školy a žiakov školských zariadení so sídlom na území obce Richvald, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky.

**§2 Príjemca dotácie**

Príjemcom dotácie je podľa tohto nariadenia

1. materská škola a školské zariadenia s právnou subjektivitou v zriaďovateľskej pôsobnosti obce,
2. obec Richvald za materské školy a školské zariadenia bez právnej subjektivity

**§3 Podrobnosti financovania**

Obec financuje náklady na žiakov materskej školy a dieťa školského zariadenia podľa počtu žiakov podľa stavu k 15. Septembru predchádzajúceho kalendárneho roka.

**§4 Výška a účel dotácie**

Výška dotácie na príslušný kalendárny rok na prevádzku a mzdy na dieťa materskej školy a žiakov školských zariadení v zriaďovateľskej pôsobnosti obce je určená v prílohe č. 1 všeobecne záväzného nariadenia.

Prijímateľ dotácie podľa §2 je oprávnený použiť dotáciu len na úhradu osobných a prevádzkových nákladov materských škôl a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

V prípade, že dotácia nebude vyčerpaná do 31.12. príslušného kalendárneho roku je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.

**§5 Termín a spôsob poskytovania dotácie**

Obec poskytne príjemcovi podľa §2 dotáciu mesačne (vo výške jednej dvanástiny z dotácie na príslušný kalendárny rok) do 25. dňa príslušného mesiaca.

**§5 Záverečné ustanovenia**

Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Richvald neupravené týmto všeobecne záväzným nariadením sa vzťahujú príslušné právne predpisy.

Toto Všeobecne záväzné nariadenie č. ../2017 schválilo obecné zastupiteľstvo Richvald na svojom zasadnutí dňa ............ uznesením č. ................ .

Týmto Všeobecne záväzným nariadením sa ruší účinnosť Všeobecne záväzného nariadenia č. 2/2013 zo dňa 25.02.2013.

Toto Všeobecne záväzné nariadenie nadobúda účinnosť dňa ......................

V Richvalde ...........

Mgr. Zuzana Germanová

Starostka obce

**Príloha číslo 1**

**Dotácia na rok 2018 na prevádzku a mzdy na žiaka a dieťa materskej školy a a školských zariadení v zriaďovateľskej pôsobnosti obce**

|  |  |
| --- | --- |
| ***Kategória škôl a školských zariadení*** | ***Dotácia na mzdy a prevádzku na žiaka ročne v eurách*** |
| Materská škola | 2 366,00 |
| Školský klub detí | 442,00 |
| Zariadenie školského stravovania  -potencionálny stravník ZŠ  -potencionálny stravník MŠ | 142,00  300,00 |